title: Louis Antoine de Bougainville
text: Koyara zo wanur numazen va Tahiti artlapid lize zo emudenyed kore vabdion moe sinafa tota vols siday mielon gosoked. Bata ewala duvuna gu « Matela ke Eden » gan Bougainville, va intyona miduks is tuwava firvir. Va pomara ta gabera va aal ikaon firvir ise va abic tawamidus stravok pu mivirubik karolas taver. Diref teliz tid dem abrotcifa mafelasa pimtara ke sutesik va ewala is lidawicka voxis karolapane sane, i va votcukaf jotik is ayikya is dace guazaf utcorik. Va Tahiti worar ise va inaf selt tuke Aotoutou kouon kosmar, i tuke Aotoutou zanudasu va nyapesik is divnedisu va ageltucafa blira ke ewalikeem num tuspupiamasu va torefa klokesa rieta ke Bougainville. Aotoutou ko Franca do Bougainville di lapir.